کابل (آن لا ئن ) اوغان حکومت بین الاوغان مذاکرات آن مست طالبان تون جوزہ خیرخواہی نشان تننگ نا خواست کرینے۔ اوغان میڈیا نا رداٹ قائم مقام اوغان وزیرخارجہ پارینے کہ بین الاغان مذاکرات آن مست طالبان ءِ جوزہ خیرسگالی نشان تروئی مریک، مذاکرات کرفنگ نا پیش کش 12 ملک آک کرینو۔ قائم مقام اوغان وزیر خارجہ پارینے کہ چین، روس، ترکی، ایران، قطر، جاپان و انڈونیشیا تون اوار 12 ملک آتا انٹرا اوغان مذاکرات کرفنگ نا پیش کش کرینے۔ او پارینے کہ اوغان حکومت دا وخت آ 4 ہزار طالبان بندی تے یلہ کرینے۔ اوغان حکومت پین 600 طالبان بندی تے زوت اس یلہ کننگک، ہلمند اٹ طالبان 30 اوغان بندی تے یلہ کرے۔ طالبانک اسہ گام اس مونی کار و بندی تے پک کیر۔
